
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 06.08.2026, ora 08.00 – 07.08.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 07.08.2026, ora 07.00

RÂURI 
Institutul Naţional de Hidrologie și Gospodărire a Apelor (I.N.H.G.A.) a emis în data de 06.08.2026, la ora 11:30, atenţionarea hidrologică nr. 88--COD GALBEN, valabilă în intervalul 06.08.2026, ora 12:00-07.08.2026, ora 09:00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE pe râurile din bazinele hidrografice: Vişeu – bazin superior și afluenți bazin mijlociu și inferior, Iza – bazin superior și afluenți bazin mijlociu și inferior, Lăpuş – bazin superior și afluenți bazin mijlociu și inferior (judeţul Maramureş), Someşul Mare – bazin superior şi afluenţi bazin mijlociu şi inferior (judeţul Bistriţa-Năsăud), Someșul Mic – bazin superior şi afluenţi bazin mijlociu şi inferior (judeţele: Bihor şi Cluj), Mureș – bazin amonte S.H. Glodeni și afluenții aferenţi sectorului aval S.H. Glodeni – amonte confluență cu râul Târnava (judeţele: Harghita, Mureş, Bistriţa-Năsăud, Alba şi Cluj), Târnava Mică - bazin superior şi afluenţi bazin mijlociu şi inferior (judeţele: Harghita, Mureş şi Alba), Târnava Mare - bazin superior şi afluenţi bazin mijlociu şi inferior (judeţele: Harghita, Mureş, Braşov, Sibiu şi Alba), Jiu – bazin amonte S.H. Sadu și afluenții aferenţi sectorului aval S.H. Sadu – amonte confluență cu râul Gilort (judeţele: Hunedoara şi Gorj), Gilort - bazin superior şi afluenţi bazin mijlociu şi inferior (judeţul Gorj), Motru - bazin superior şi afluenţi bazin mijlociu şi inferior (judeţele: Gorj şi Mehedinţi), Olt – bazin amonte S.H. Micfalău și afluenții aferenţi sectorului aval S.H. Micfalău (judeţele: Harghita, Covasna, Braşov, Sibiu, Vâlcea, Argeş, Gorj, Olt şi Dolj), Argeș - bazin superior, Dâmbovița – bazin superior (judeţele: Argeş şi Dâmboviţa), Ialomița – bazin amonte S.H. Moroeni și afluenții aferenţi sectorului aval S.H. Moroeni – amonte S.H. Băleni, Cricovul Dulce (judeţele: Dâmboviţa şi Prahova), Prahova - bazin superior şi afluenţi bazin mijlociu şi inferior (judeţele: Prahova şi Ialomiţa), Trotuș - bazin superior şi afluenţi bazin mijlociu şi inferior (judeţele: Harghita, Bacău, Neamţ, Covasna şi Vrancea), Bistrița – bazin amonte S.H. Cârlibaba și afluenții aferenţi sectorului aval S.H. Cârlibaba (judeţele: Suceava, Harghita, Neamţ şi Bacău), Moldova - bazin superior şi afluenţi bazin mijlociu şi inferior (judeţele: Suceava şi Neamţ), Suceava - bazin superior şi afluenţi bazin mijlociu şi inferior (judeţul Suceava), Jijia - bazin superior şi afluenţi bazin mijlociu şi inferior (judeţele: Botoşani şi Iaşi).

Atenționarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale, care se pot produce cu probabilitate şi intensitate mai mare pe unele râuri mici din judeţele: Dâmbovița, Prahova, Suceava şi Neamț.

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, IALOMIŢA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, VÂLCEA şi VRANCEA (26 de prefecturi) –COD GALBEN. 
Debitele au fost în general staționare, exceptând râurile din bazinele: Vișeu, Iza, Someșul Mare, precum și din bazinele superioare ale Bistriței, Moldovei și Sucevei, unde au fost în creștere ca urmare a precipitațiilor căzute în interval și propagării.

Scurgeri importante pe versanți, torenți, pâraie și creșteri locale de niveluri și debite s-au înregistrat pe unele râuri din sud-vestul, centrul, nordul și nord-estul țării, ca urmare a averselor căzute în interval.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) în bazinul mijlociu și inferior al Prahovei și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Suceava, Bârlad, bazinul mijlociu și inferior al Mureșului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului și din bazinul superior al Argeșului.

În interval au fost emise cinci atenționări hidrologice pentru fenomene imediate. 

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare, exceptând râurile din bazinele hidrografice Vișeu, Iza, Someșul Mare, Bistrița, Moldova și Suceava, precum și de pe cursul mijlociu al Someșului, unde vor fi în creștere ca urmare a precipitațiilor prognozate și propagării.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri de niveluri și debite pe unele râuri mici din zonele de deal și de munte, ca urmare a precipitațiilor prognozate, cu probabilitate mai mare pe cele din vestul, sud-vestul, nordul și nord-estul țării.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în ţară (secţiunea Baziaş) în intervalul 06-07.08.2026 a fost staționar, având valoarea de 1400 m3/s, sub media multianuală a lunii august (3900m3/s).

În aval de Porțile de Fier debitele au fost în general în scădere ușoară. 

Debitul la intrarea în ţară (secţiunea Baziaş) va fi staționar (1400 m3/s).

În aval de Porțile de Fier debitele vor fi, în general, în scădere ușoară. 

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 14.05.2026 nivelul Dunării, respectiv debitul, au atins valoarea de atenționare/avertizare. Astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 06.08.2026, ora 10.00 –07.08.2026, ora 06.00 

Administraţia Naţională de Meteorologie (A.N.M.) a emis în data de 06.08.2026, la ora 10:00, averţizarea meteorologică nr. 130, astfel:

-INFORMARE METEOROLOGICĂ valabilă în intervalul 06.08.2026, ora 10:00-09.08.2026, ora 10:00, vizând val de căldură, caniculă, temperaturi extreme, disconfort termic, nopți tropicale, instabilitate atmosferică: „Joi (6 august) valul de căldură va fi intens și persistent în cea mai mare parte a țării, vineri (7 august) va diminua ca intensitate în nord-vestul, centrul și local în estul teritoriului, iar sâmbătă (8 august) se va restrânge către vest și sud. În majoritatea zonelor va fi caniculă, disconfort termic accentuat și indicele temperatură-umezeală (ITU) va atinge și depăși pragul critic de 80 de unități. Joi temperaturile maxime se vor încadra între 29 de grade în estul și sud-estul Transilvaniei și în nord-vestul Munteniei și 40...41 de grade în Câmpia de Vest. Vineri și sâmbătă valorile termice vor marca o scădere treptată, astfel că temperaturi maxime de 35...36 de grade vor mai fi în sud-vest și sud. Nopțile vor fi tropicale în regiunile sudice și izolat în rest, cu minime de 20...24 de grade.

Vor fi perioade cu instabilitate atmosferică, joi și vineri în cea mai mare parte a țării, iar sâmbătă în zonele montane și submontane, local în centru, sud și sud-vest și pe arii restrânse în rest. Aceasta se va manifesta prin averse torențiale, descărcări electrice, intensificări ale vântului, vijelii și izolat grindină. Mai ales în intervale scurte de timp (1...3 ore) cantitățile de apă vor fi de 10...25 l/mp și izolat de peste 40...50 l/mp.”

-COD GALBEN valabil în intervalul 06.08.2026, ora 10:00-07.08.2026, ora 10:00, vizând val de căldură persistent, temperaturi deosebit de ridicate, local caniculă, disconfort termic ridicat și noapte tropicală: „joi (6 august) valul de căldură va persista în Dobrogea, nordul și estul Munteniei și în estul Transilvaniei. Se vor înregistra temperaturi deosebit de ridicate, local va fi caniculă, disconfort termic ridicat și indicele temperatură-umezeală (ITU) va atinge pragul critic de 80 de unități. Temperaturile maxime vor fi cuprinse între 29...30 de grade în estul și sud-estul Transilvaniei și 36...37 de grade în Muntenia. Pe alocuri noaptea va fi tropicală, cu minime de 20...24 de grade, cele mai ridicate urmând a se înregistra pe litoral.”

-COD PORTOCALIU valabil în intervalul 06.08.2026, ora 10:00-07.08.2026, ora 10:00, vizând val de căldură persistent și intens, caniculă, disconfort termic accentuat și noapte tropicală: „joi (6 august) valul de căldură se va intensifica în Moldova, Oltenia, cea mai mare parte a Transilvaniei, sud-vestul și centrul Munteniei. Va fi caniculă, disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 35 și 38 de grade. Local noaptea va fi tropicală, cu temperaturi minime de 20...22 de grade, cele mai ridicate urmând a se înregistra în dealurile Moldovei.”
-COD ROŞU valabil în intervalul 06.08.2026, ora 10:00-07.08.2026, ora 10:00, vizând
val de căldură persistent și intens, temperaturi extreme, disconfort termic deosebit de accentuat și noapte tropicală: „în județele Maramureș, Satu Mare, Sălaj, Bihor, Arad, Timiș și Caraș-Severin valul de căldură intens va persista și vor fi temperaturi extreme comparabile cu recordurile absolute ale lunii august. Temperaturile maxime vor fi de 37...39 de grade în județele Maramureș, Satu Mare și Sălaj și de 39...41 de grade în județele Bihor, Arad, Timiș și Caraș-Severin. Disconfortul termic va fi deosebit de accentuat, iar indicele temperatură-umezeală (ITU) va depăși pragul critic de 80 de unități. Noaptea va fi tropicală, cu minime de până la 24...25 de grade, cu cele mai mari valori în Dealurile de Vest.”

-COD GALBEN valabil în intervalul 06.08.2026, orele 12:00-23:00, vizând instabilitate atmosferică, intensificări ale vântului, vijelii și averse torențiale însemnate cantitativ: „în intervalul menționat, în Banat, Crișana, vestul Transilvaniei, sudul Moldovei și în cea mai mare parte a Munteniei vor fi perioade cu instabilitate atmosferică ce se va manifesta prin intensificări ale vântului și vijelii (viteze la rafală de 50...70 km/h și pe arii restrânse de peste 80 km/h), averse torențiale, descărcări electrice și izolat grindină de mici dimensiuni (1...2 cm). În intervale scurte de timp (1...3 ore), cantitățile de apă vor fi de 15...20 l/mp, iar îndeosebi în zonele montane, pe arii restrânse de 30...50 l/mp.”
-COD PORTOCALIU valabil în intervalul 06.08.2026, orele 12:00-23:00, vizând instabilitate atmosferică accentuată, intensificări ale vântului, vijelii puternice și averse torențiale importante cantitativ: „în nordul Moldovei, Maramureș, Oltenia, jumătatea estică a Transilvaniei, vestul Munteniei și local în Carpații Orientali și Meridionali vor fi perioade cu instabilitate atmosferică accentuată ce se va manifesta prin intensificări ale vântului, vijelii puternice (rafale de 70...90 km/h), averse torențiale importante cantitativ, grindină de medii și posibil mari dimensiuni (2...4 cm) și descărcări electrice. În intervale scurte de timp (1...3 ore) cantitățile de apă vor fi de 25...40 l/mp și izolat de peste 50 l/mp.”

-COD GALBEN valabil în intervalul 07.08.2026, ora 10:00-08.08.2026, ora 10:00, vizând val de căldură persistent, temperaturi deosebit de ridicate, local caniculă, disconfort termic ridicat și noapte tropicală: „vineri (7 august) valul de căldură va persista în Dobrogea, cea mai mare parte a Munteniei, sudul și vestul Olteniei, sud-vestul Transilvaniei și în centrul Crișanei. Se vor înregistra temperaturi deosebit de ridicate, local va fi caniculă, disconfort termic ridicat și indicele temperatură-umezeală (ITU) va atinge pragul critic de 80 de unități. Temperaturile maxime vor fi cuprinse între 31 și 37 de grade, iar cele minime vor fi de 20...24 de grade, caracterizând pe alocuri o noapte tropicală.”
-COD PORTOCALIU valabil în intervalul 07.08.2026, ora 10:00-08.08.2026, ora 10:00, vizând val de căldură persistent și intens, caniculă, disconfort termic accentuat și noapte tropicală: „vineri (7 august) valul de căldură va fi persistent și intens în Banat și în sudul Crișanei. Va fi caniculă, disconfort termic accentuat, iar indicele temperatură-umezeală (ITU) va depăși pragul critic de 80 de unități. Temperaturile maxime se vor situa între 35 și 38 de grade. Local noaptea va fi tropicală, cu temperaturi minime în jurul a 20 de grade.”
-COD GALBEN valabil în intervalul 07.08.2026, orele 12:00-23:00, vizând instabilitate atmosferică, intensificări ale vântului, vijelii și averse torențiale însemnate cantitativ: „în intervalul menționat, în Banat, Crișana, Maramureș, Transilvania, Moldova, Oltenia și în nordul Munteniei vor fi perioade cu instabilitate atmosferică ce se va manifesta prin intensificări ale vântului și vijelii (viteze la rafală de 50...70 km/h și pe arii restrânse de peste 80 km/h), averse torențiale, descărcări electrice și izolat grindină de mici dimensiuni (1...2 cm). În intervale scurte de timp (1...3 ore), cantitățile de apă vor fi de 15...20 l/mp și pe arii restrânse de peste 40...60 l/mp.”
Această avertizare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:

-către toate prefecturile (42 de prefecturi)-informare meteorologică;

-către toate prefecturile (42 de prefecturi)-COD GALBEN;
-către prefecturile judeţelor: ALBA, ARAD, ARGEŞ, BACĂU, BISTRIŢA-NĂSĂUD, BOTOŞANI, BRAŞOV, CARAŞ-SEVERIN, CLUJ, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, VASLUI, VÂLCEA, VRANCEA şi Municipiul BUCUREŞTI (33 de prefecturi)-COD PORTOCALIU; 

-către prefecturile judeţelor: ARAD, BIHOR, CARAŞ-SEVERIN, MARAMUREŞ, SATU MARE, SĂLAJ şi TIMIŞ (7 prefecturi)-COD ROŞU.

În ţară valul de căldură intensă a persistat, însă gradul de instabilitate atmosferică a fost în creștere în majoritatea regiunilor. Pe arii extinse a fost caniculă, disconfort termic accentuat, cu indice temperatură-umezeală (ITU) peste pragul critic de 80 de unități, iar în vestul țării au continuat să se înregistreze temperaturi extreme comparabile cu recordurile absolute ale lunii august, la unele stații meteo din Crișana și Banat aceste recorduri fiind chiar depășite. Temperaturile maxime s-au încadrat între 29 de grade la Câmpulung, Constanța și Constanța-dig și 41 de grade la Săcuieni. Noaptea a fost tropicală în multe zone ale țării, iar la ora 6 valorile termice erau cuprinse între 13 grade la Joseni și Toplița și 27 de grade la Șiria (jud. Arad) și la Sulina. Cerul s-a menținut mai mult senin în sud-estul teritoriului, iar în rest a fost variabil, cu dezvoltări noroase convective, averse ce au avut și caracter torențial, descărcări electrice și intensificări de scurtă durată ale vântului -în special după-amiaza și seara- în zonele montane, pe arii extinse în Banat, cea mai mare parte a Moldovei, local în Maramureș, Crișana, Transilvania, Oltenia și în nordul și vestul Munteniei. Din măsurătorile primite de la rețeaua meteo și hidro până la transmiterea acestui raport și conform datelor radar au fost cantități de apă local de 15...30 l/mp și pe arii restrânse de peste 35...40 l/mp (până la 42 l/mp la stația meteo Oravița, respectiv stația hidro Moneasa, în județul Arad). Izolat au fost căderi de grindină de mici dimensiuni, confirmate din date meteo și hidro și din surse externe pentru județele Olt, Vâlcea, Arad, Caraș-Severin, Hunedoara și Prahova și zona de munte a județelor Buzău și Sibiu. Rafalele vântului au atins pe alocuri 45...60 km/h și izolat 65...75 km/h și au fost vijelii, consemnate de stații meteo din județele Iași, Botoșani, Covasna, Argeș, Vâlcea, Dolj și Olt.
Observaţie: în intervalul de diagnoză au fost în vigoare 25 de mesaje pentru fenomene meteorologice periculoase imediate (manifestări de instabilitate atmosferică), respectiv 16 avertizări cod portocaliu (10 emise de către SRPV Timișoara, 3 de către SRPV Bacău, 2 de către CNPM București pentru Muntenia, 1 de către SRPV Cluj-Napoca) și 9 atenționări cod galben (3 emise de către CNPM București - 2 pentru Muntenia și 1 pentru estul Transilvaniei/vestul Moldovei, 5 de către SRPV Bacău și 1 de către SRPV Cluj).

La Bucureşti valul de cădură intensă s-a menținut, a fost caniculă și disconfort termic accentuat, cu indice temperatură umezeală (ITU) peste pragul critic de 80 de unități și noaptea a fost tropicală. Cerul a fost variabil, mai mult senin în cursul nopții, iar vântul a suflat slab până la moderat. Temperatura maximă a fost de 36 de grade la stația meteo Băneasa și 37 de grade la Filaret și Afumați, iar la ora 6 se înregistrau 18 grade la stația meteo Băneasa și 21 de grade la Filaret și Afumați.

3. Prognoza meteorologică în intervalul 07.08.2026, ora 09.00-08.08.2026, ora 9.00
În ţară valul de căldură va persista în vest și sud, unde local va fi caniculă și disconfort termic ridicat, cu indice temperatură-umezeală (ITU) ce va atinge pragul critic de 80 de unități. În Banat și în sudul Crișanei valul de căldură va fi intens, iar disconfortul termic accentuat, cu indice temperatură-umezeală (ITU) peste pragul critic de 80 de unități. În restul teritoriului valorile termice vor fi în scădere față de intervalul precedent, cu precădere în nord-vest. Temperaturile maxime se vor încadra între 28 de grade în Maramureș și în jurul valorii de 38 de grade în Banat și în sudul Crișanei, iar cele minime vor fi cuprinse între 13 grade în estul Transilvaniei și 24 de grade pe litoral (noapte tropicală în sud-vest, sud și sud-est). Cerul va fi variabil, însă începând cu orele amiezii și până la începutul nopții în Banat, Crișana, Maramureș, Transilvania, Moldova, Oltenia și în nordul Munteniei vor fi perioade cu instabilitate atmosferică ce se va manifesta prin intensificări ale vântului și vijelii (viteze la rafală de 50...70 km/h și pe arii restrânse de peste 80 km/h), averse torențiale, descărcări electrice și izolat grindină de mici dimensiuni. În intervale scurte de timp (1...3 ore), cantitățile de apă vor fi de 15...20 l/mp și pe arii restrânse de peste 40...60 l/mp. În restul intervalului, cerul se va degaja treptat în majoritatea zonelor, iar manifestări de instabilitate atmosferică vor mai fi pe arii restrânse în jumătatea nordică a Moldovei, în Banat și Transilvania. Izolat, spre dimineață, în depresiuni va fi ceață.

La Bucureşti valul de căldură va persista, disconfortul termic va fi în continuare accentuat, cu indice temperatură-umezeală (ITU) ce va depăși pragul critic de 80 de unități. Temperatura maximă se va situa în jurul valorii de 36 de grade, iar cea minimă va fi de 19...21 de grade (noapte tropicală). Cerul va fi variabil, însă după-amiaza și seara va crește probabilitatea pentru intensificări ale vântului (viteze de 40...45 km/h), averse (cantitate de apă de 2...5 l/mp) și descărcări electrice.

II. CALITATEA APELOR

Pe râurile interioare

A.B.A. Crișuri informează că în data de 05.08.2026, la ora 20:30, a fost semnalată o poluare a cursului de apă Valea Nimăiești în zona malului stâng al canalului pluvial 2, municipiul Beiuș, jud. Bihor, ca urmare a deversării de ape uzate de către Compania de Apa Oradea, punct de lucru Beiuș, fenomen manifestat printr-o culoare gălbuie a apei și miros specific apelor fecaloid-menajere. A fost semnalată mortalitate piscicolă. Personalul A.B.A. Crișuri a recoltat probe de apă, s-a procedat la recoltarea peștilor morți. Se va reveni cu informații. 

Pe fluviul Dunărea și pe Marea Neagră nu au fost semnalate evenimente deosebite. 
III. CALITATEA MEDIULUI

1. În domeniul aerului
Agenţia Naţională pentru Mediu și Arii Protejate informează că din rezultatele analizelor efectuate în data de 05.08.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită la staţia cu indicativul TL-3 (orașul Isaccea).

2. În domeniul solului şi vegetaţiei 

Garda Forestieră Râmnicu Vâlcea informează despre producerea unui incendiu în data de 03.08.2026, la ora 15:30, în zona orașului Dăbuleni, pe raza Ocolului Silvic Dăbuleni, jud. Dolj. Acesta a afectat o suprafață de 0,39 ha de litieră și a fost stins în data de 03.08.2026, la ora 18:00, de către personalul silvic, pompierii militari și pompierii civili.

Garda Forestieră Râmnicu Vâlcea informează despre producerea unui incendiu în data de 03.08.2026, la ora 16:30, în zona municipiului Orșova, pe raza Ocolului Silvic Orșova, jud. Mehedinți. Acesta a afectat o suprafață de 1 ha de litieră și a fost stins în data de 04.08.2026, la ora 20:30, de către personalul silvic, pompierii militari și cetățeni.

Garda Forestieră Timișoara informează despre producerea unui incendiu în data de 04.08.2026, la ora 14:00, în zona satului Lindenfeld, comuna Buchin, pe raza Ocolului Silvic Păltiniș, jud. Caraș-Severin. Acesta a afectat o suprafață de 24,25 ha de litieră și a fost stins în data de 05.08.2026, la ora 20:30, de către personalul silvic și pompierii militari.

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

